આ તકે ઉર્જામંત્રી સૌરભ પટેલે આ સેન્ટર ઓફ એક્સલન્સની ઉપયોગિતા અને ભૂમિકા આપતા જણાવ્યું હતું કે, ઇજનેરી વિદ્યાશાખામાં ઉચ્ચ તજ્જ્ઞતા પ્રાપ્ત શિક્ષણ માટે આ 6 સેન્ટર ઓફ એક્સલન્સ સમગ્રતયા 817 કરોડના ખર્ચે સ્થપાશે અને અંદાજે 69 હજાર ઉપરાંત યુવાનોને ઉચ્ચ શિક્ષણ પ્રાપ્ત થશે. આ 6 સેન્ટર ઓફ એક્સલન્સમાં મહેસાણા સ્થિત ગુજરાત પાવર એન્જી. અને રીસર્ચ ઇન્સ્ટિટ્યૂટ, સરકારી ઇજનેરી કોલેજ-પાટણ, ભાવનગર અને રાજકોટ લખધીરસિંહ ઇજનેરી કોલેજ મોરી અને સરકારી પોલિટેકનિક જામનગર ખાતે શરૂ કરવામાં આવશે અને સમગ્રતયા 7500 ચો.મી જગ્યામાં આ ઉત્કૃષ્ટતા કેન્દ્રોની સ્થાપના થવાની છે.